b"\n_START_ARTICLE_\nBanc Nacional d'Angola\n_START_SECTION_\nHist\xc3\xb2ria\n_START_PARAGRAPH_\nEn 1864 fou establert a Lisboa el Banco Nacional Ultramarino (BNU) com a banc per a tots els territoris portuguesos d'ultramar. L'any seg\xc3\xbcent va obrir sucursals en diversos llocs, inclosa l'\xc3\x80frica Occidental Portuguesa, que en aquella \xc3\xa8poca era una col\xc3\xb2nia de Portugal. El 1926, els portuguesos van establir un banc addicional per a Angola, creant el Banco de Angola. El BNU va transferir la seva branca a  Stanleyville a aquest banc, que en 1934 transfer\xc3\xad la branca a Boma, abans de tancar-la el 1947._NEWLINE_Quan Angola va obtenir la seva independ\xc3\xa8ncia el 1975, el govern va nacionalitzar el sector bancari. El Banco de Angola es va convertir en el Banco Nacional de Angola (BNA); Banco Comercial de Angola es va convertir en el Banco Popular de Angola, i ara \xc3\xa9s el Banco de Poupan\xc3\xa7a e Cr\xc3\xa9dito. El BNA va continuar funcionant com a banc central, banc d'emissi\xc3\xb3 i banc comercial. El govern tamb\xc3\xa9 el va designar com l'\xc3\xbanic titular legal de divises i li va delegar la responsabilitat de totes les transaccions a l'exterior._NEWLINE_El 20 d'abril de 1991, es va aprovar una llei per la qual es restringien els rols del BNA passant a ser \xc3\xbanicament un banc central, incloent la responsabilitat exclusiva de la pol\xc3\xadtica monet\xc3\xa0ria, l'emissi\xc3\xb3 de moneda i de ser el govern del banc. En 1999, el banc central va comen\xc3\xa7ar a implementar reformes per complir amb els est\xc3\xa0ndards internacionals.\n_START_SECTION_\nGovernador\n_START_PARAGRAPH_\nEl governador actual \xc3\xa9s Valter Filipe Duarte da Silva. Va ser nomenat al mar\xc3\xa7 de 2016, despr\xc3\xa9s que Jos\xc3\xa9 Pedro de Morais junior renunci\xc3\xa9s despr\xc3\xa9s d'un curt per\xc3\xadode de temps en el c\xc3\xa0rrec. De Morais ocupava el c\xc3\xa0rrec des de gener de 2015._NEWLINE_L'organisme t\xc3\xa9 dos sotsgovernadors: Cristina Flor\xc3\xaancia Dias Van-Dunem i Gualberto Lima Campos.\n_START_SECTION_\nFrau financer a BNA\n_START_PARAGRAPH_\nEn el frau financer m\xc3\xa9s gran d'Angola, el Banc Central d'Angola va ser v\xc3\xadctima d'un suposat cas de frau d'uns 160 milions de d\xc3\xb2lars que foren transferit a comptes a l'estranger durant 2009. Es va descobrir que des del compte de tresoreria d'Angola en el Banco Esp\xc3\xadrito Santo a Londres, deixaven diverses transfer\xc3\xa8ncies de diners als comptes bancaris a l'estranger, controlades pels sospitosos. Quan el compte va arribar als valors m\xc3\xadnims del BNA,  va ser el mateix BES Londres qui va advertir a les autoritats d'Angola de les sortides successives de diners. El cas del frau va ser revelat pel diari portugu\xc3\xa8s Di\xc3\xa1rio de Not\xc3\xadcias al juny de 2011. Se suposa que hi ha alguns individus implicats, i alguns individus del Ministeri de Finances d'Angola i el BNA de Luanda van ser sentenciats fins a vuit anys de pres\xc3\xb3 el 2011. Encara hi ha investigacions a Portugal i Angola."